Dmitrij Sakunenko

Dmitrij Nikolajevitsj Sakunenko (russisk Дмитрий Николаевич Сакуненко, født 7. januar 1930 i Ust-Talmenka, Altaj kraj, død 13. september 2014) var en russisk skøyteløper. Han representerte Torpedo Vladimir og Sovjetunionen.

Sakunenko var en sovjetrussisk mesterskapsløper på midten av 1950-tallet. Han måtte riktignok stille i skyggen av Oleg Gontsjarenko og Boris Sjilkov, men kapret en bronse i EM på skøyter i 1955 som beste resultat i internasjonale mesterskap.

Han fikk imidlertid æren av å bli den første i verden til å underskride åtteminutters grensen på 5000 meter da han gikk på 7,54.9 under rekordløpene på Medeo i januar 1955. Tiden ble senere i samme stevne slått av Sjilkov, men han vant stevnet og satte verdensrekord sammenlagt. Serien 42,6 – 7,54.9 – 2,13.0 – 16,44.3 gav en rekordforbedring på mer enn fire tidspoeng, og rekorden ble stående i åtte år. Da den først ble slått, skjedde det i to forskjellige stevner samme helg, og i løpet av sesongen 1963 var den forbedret med over seks tidspoeng.

 Personlige rekorder 
 Distanse  Tid  Dato  Sted  Bane  Løp   500 m  42,6  9. januar 1955   Alma-Ata  Medeo  Internasjonalt løp 1955
  1 000 m  1.29,5  2. februar 1954   Davos  Davos Eisstadion  Internasjonalt løp 1954 1 500 m  2.11,9  16. januar 1957   Alma-Ata  Spartak stadion  Nasjonalt løp 1957
  3 000 m  5.00,0  24. desember 1959   Moskva  Dinamo stadion  6-byerskamp løp 1960 5 000 m  7.54,9  9. januar 1955   Alma-Ata  Medeo  Internasjonalt løp 1955
  10 000 m  16.44,3  10. januar 1955   Alma-Ata  Medeo  Internasjonalt løp 1955

Liste over verdensrekordnoteringer gjort av Dmitrij Sakunenko.
 Tid  Dato  Sted  Bane  Løp  Varighet  Senior herrer – Stor firkamp 184.638  9./10. januar 1955   Alma-Ata  Medeo  Internasjonalt løp 1955  8 år 10 dager 

 Annet 
Han var æresborger av Vladimir oblast fra mai 2010. Sakunenko mottok medalje for tapper arbeidsinnsats (Медаль «За трудовую доблесть»), og minnemedalje for 100-året av Lenins fødsel i 1970.

 Referanser 
 Дмитрий Николаевич Сакуненко / Dmitri Sakunenko på zebratv.ru Publisert 13. september 2014. Besøkt 17. september 2014.
 Speed Skating - Records - Historical World Record Big Combination - Men på www.isu.html.infostradasports.com Besøkt 20. september 2014.
 Personlig informasjon på Infosport.ru Besøkt 20. september 2014.

 Eksterne lenker 


Kategori:Sovjetiske skøyteløpere
Kategori:Deltakere for Sovjetunionen under Vinter-OL 1956
Kategori:Skøyteløpere under Vinter-OL 1956
Kategori:Tidligere verdensrekordholdere i hurtigløp på skøyter
Kategori:Personer fra Talmenka rajon
Kategori:Artikler i skøytesportprosjektet